ПРОТОКОЛ № 4
от заседанието на Комисия по правни и институционални въпроси към Пленума на Висшия съдебен съвет, 
проведено на 30 януари 2017 г.

Днес, 30 януари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Зорница Златева – главен експерт „връзки с обществеността“ и Мартин Величков – главен експерт – юрисконсулт в дирекция „Правна“.
При разглеждането на т. 1 на заседанието присъстват г-н Лозан Панов – председател на Върховния касационен съд и г-жа Роза Георгиева – началник на кабинета на председателя на ВКС.

Д Н Е В Е Н   Р Е Д: 

I. ПУБЛИЧНА КОМУНИКАЦИЯ:

1. ОТНОСНО: Писмо от председателя на Върховния касационен съд във връзка с прилагане на централизиран подход при определяне на необходимостта от обезпечаване на съдилищата с щатове за съдебни служители - експерти на длъжност „връзки с обществеността“ в изпълнение на Комуникационната стратегия на Съдебната власт  2014 – 2020 г. /приета с решение на ВСС по протокол № 10 от 05.03.2015 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Предлага на Комисия „Съдебна администрация“ към Съдийската колегия на ВСС да поиска от съответните административни ръководители предложения за обезпечаване с ресурс за изпълнение на дейностите по Комуникационната стратегия на Съдебната власт  2014 – 2020 г. /приета с решение на ВСС по протокол № 10 от 05.03.2015 г./, съобразно предложения от председателя на ВКС компромисен вариант, по отношение минималните нужди от длъжности „връзки с обществеността“ по апелативни райони.

2. ОТНОСНО: Определяне на дата за провеждане на Ден на отворените врати във Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Във връзка с подготовката за организиране на „Ден на отворените врати” във ВСС през 2017 г. предлага на Комисия „Бюджет и финанси” към Пленума на ВСС да утвърди награден фонд за ежегодния конкурс за ученическо есе:
- до размера на стойността на наличен във ВСС лаптоп предоставен от дирекция „Информационни технологии и съдебна статистика”;
- оттегля заявката на дирекция „Публична комуникация и протокол” за закупуване на един брой лаптоп от Списъка със заявките за обществените поръчки за 2017 г.
- да определи награден фонд за връчване на две поощрителни награди – книги/енциклопедии по 150 лева на класираните на второ и трето място в конкурса.
2.2. Определя дата за провеждане на „Ден на отворените врати” на Висшия съдебен съвет  на 24.04.2017 г.
2.3. Одобрява сценарий за провеждане на „Ден на отворени врати“, който да се предостави на главния секретар на ВСС за осигуряване участието на директорите на дирекции и обезпечаване организацията по провеждане на инициативата. 
2.4. Определя тема „Европа и съдебната власт в България” и регламент за провеждане на конкурса за есе сред ученици от VIII до XII клас от училищата в страната. 
2.5. Обявяването на победителя/победителите и връчването на наградата/наградите и грамотите ще се проведе в Деня на отворени врати на ВСС на 24.04.2017 г. Отличеното/отличените есета ще бъдат публикувани на интернет страницата и Facebook страницата на ВСС.
2.6. За обявения конкурс да бъде уведомено Министерството на образованието и науката.
2.7. Определя състав на конкурсна комисия за оценка и определяне на победител/и в обявения конкурс за ученическо есе:
- Двама представители от Прокурорската колегия на ВСС;
- Двама представители от Съдийската колегия на ВСС;
- Един представител от дирекция „Публична комуникация и протокол“

2.8. Предлага на Пленума на ВСС да вземе следното решение: 

											ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

1.1. Определя дата за провеждане на „Ден на отворените врати” на Висшия съдебен съвет  на 24.04.2017 г.
1.2. Одобрява сценарий за провеждане на „Ден на отворени врати” на ВСС и го изпраща на главния секретар на ВСС за осигуряване участието на директорите на дирекции и обезпечаване организацията по провеждане на инициативата. 
1.3. Обявява конкурс за есе на тема „Европа и съдебната власт в България” за ученици от VIII до XII клас от училищата в страната и утвърждава Регламент за провеждане на конкурса.
1.4. Есетата трябва да бъдат подадени в срок от 10.02.2017 г. до 10.04.2017 г. на електронна поща: konkurs.vss@vss.justice.bg.
1.5. Обявяването на победителите, както и връчването на лаптоп, на две поощрителни награди и грамотите ще се проведе в Деня на отворени врати на ВСС на 24.04.2017 г. Отличените есета ще бъдат публикувани на интернет страницата и Facebook страницата на ВСС.
1.6. За обявения конкурс да бъде уведомено Министерството на образованието и науката.
1.7. Определя състав на конкурсна комисия за оценка и определяне на победител/и в обявения конкурс за ученическо есе:
- ………… – представител от Съдийската колегия на ВСС;
- ………… – представител от Съдийската колегия на ВСС;
- ………… – представител от Прокурорската колегия на ВСС;
- ………… – представител от Прокурорската колегия на ВСС;
- ……… – представител от дирекция „Публична комуникация и протокол“
2.9. Внася предложението за разглеждане в заседание на Пленума на Висшия съдебен съвет, насрочено за 09.02.2017 г.

II. МЕЖДУНАРОДНА ДЕЙНОСТ:

3. ОТНОСНО: Обсъждане на Доклада на Комисията до Европейския парламент и Съвета относно напредъка на България по механизма за сътрудничество и проверка от 25.01.2017 г. и набелязване на мерки за изпълнение на ключовите препоръки, посочени в Доклада.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
3.1. Предлага на Пленума на Висшия съдебен съвет да ПРИЕМЕ следните мерки за изпълнение на ключовите препоръки, посочени в Доклада на Комисията до Европейския парламент и Съвета относно напредъка на България по механизма за сътрудничество и проверка от 25.01.2017 г.:
1. По препоръка 1 „Да се установи практика назначаването на висши съдебни длъжности да бъде прозрачно и да се основава на качествата на кандидатите, като това следва да важи и за предстоящото назначаване на нов председател на Върховния административен съд.“:
- Да се приемат изменения и допълнения в Правилата за избор на председател на Върховния касационен съд, председател на Върховния административен съд и Главен прокурор.
Срок на изпълнение: края на февруари 2017 г.

- Да се приеме Наредба за конкурсите за магистрати и за избор на административни ръководители в органите на съдебната власт.
Срок на изпълнение: края на февруари 2017 г.

2. По препоръка 5 „Да се намери решение на положението с натовареността в най – натоварените съдилища въз основа новите стандарти за натовареност и да се постигне съгласие по пътна карта за реформа на съдебната карта едновременно с развитието на електронното правосъдие.“:
- Да се изготви предложение до Министерство на правосъдието за предприемане от министъра на правосъдието законодателна инициатива за промяна на подсъдността на заповедните производства по чл. 410 от ГПК.
Срок на изпълнение: края на февруари 2017 г.
3.2. Внася предложението за разглеждане в заседание на Пленума на Висшия съдебен съвет, насрочено за 02.02.2017 г.

III. ПРАВНИ ВЪПРОСИ:

4. ОТНОСНО: Писмото от председателя на Районен съд гр. Ихтиман относно приложението на чл. 264, ал. 2 от ЗСВ съобразно чл. 255 от Закона за изпълнение на наказанията и задържането по стража.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Висшият съдебен съвет няма правомощия да тълкува закона и да дава указания по прилагането му.

ПРЕДСЕДАТЕЛ
НА КОМИСИЯТА:		 /П/    
                 ЮЛИАНА КОЛЕВА